b"\n_START_ARTICLE_\nTransfer\xc3\xa8ncia horitzontal de gens\n_START_PARAGRAPH_\nLa transfer\xc3\xa8ncia horitzontal de gens, o HGT (de les sigles en angl\xc3\xa8s de Horizontal gene transfer), tamb\xc3\xa9 trasllat de gens lateral (LGT), \xc3\xa9s qualsevol proc\xc3\xa9s en el qual un organisme transfereix material gen\xc3\xa8tic a una altra c\xc3\xa8l\xc2\xb7lula que no \xc3\xa9s el seu descendent. Per contrast, la transfer\xc3\xa8ncia vertical de gens succeeix quan un organisme rep material gen\xc3\xa8tic del seu avantpassat, com per exemple el seu pare, o d'un individu de l'esp\xc3\xa8cie en qu\xc3\xa8 es convertir\xc3\xa0. Els estudis en gen\xc3\xa8tica s'han centrat sobretot en el trasllat vertical que \xc3\xa9s el sistema predominant, per\xc3\xb2 actualment se sap que el trasllat de gens horitzontal \xc3\xa9s un fenomen for\xc3\xa7a significatiu. \xc3\x89s un fenomen que es d\xc3\xb3na de manera m\xc3\xa9s habitual en microorganismes, especialment en bacteris, per la transfer\xc3\xa8ncia de gens citoplasm\xc3\xa0tics que s\xc3\xb3n codificats com un plasmidi. Tanmateix aquesta transfer\xc3\xa8ncia s'ha demostrat poder realitzar-se en altres organismes com llevats i c\xc3\xa8l\xc2\xb7lules animals i vegetals en condicions experimentals."